3 - Freak Wave fra Gamma Brewing
Vi fortsætter turen med endnu en øl fra den danske ølscene. Fra humlekongerne hos Gamma Brewing får I her en New England IPA hvor humlesorterne Azacca, Citra og Mosaic virkelig bliver sat i spil. Der er godt knald på smagen af humle i denne prisvindende IPA. New England IPA er kendetegnet ved at være frugtige og ikke nær så bitre som traditionelle IPA’er. De er som regel ufiltreret of fremstår hazy og juicy. Gamma Brewing brygger øl i deres moderne bryggeri, som er placeret i Herlev. De brygger mange forskellige øltyper men er især glade for at brygge IPA’er og det er de altså også virkelig gode til. Et af deres helt store gennembrud er deres Double IPA Big Doink, som er blevet en del af deres faste sortiment. Gamma har åbent hver fredag, både på bryggeriet i Herlev og i deres butik i Århus, hvor du har mulighed for at smage mere Gamma. Serveringstemperatur ca 5° - direkte fra køleskabet